
РЕПУБЛИКА СРБИЈА
Општина Блаце

Општинска управа

Одељење за привреду, локално-економски

 развој и друштвене делатности
Број: III-05-501-487/2017
Дана: 16.08.2017.године

БЛАЦЕ

             Нa основу члана 10. став 4. и 6. Закона о процени утицаја на животну средине ("Службени  гласник  РС", бр. 135/04 и 36/09), Уредбе о утврђивању листе пројеката за које је потребна обавезна процена утицаја и листе за које се може захтевати процена утицаја на животну средину („Службени гласник РС“, бр. 114/08), члана 2. Правилника о садржини студије о процени утицаја на животну средину („Службени гласник РС“, бр.69/05) и члана 136.,140. и 141. Закона о општем управном поступку ( „Службени гласник РС“, бр. 18/ 16), поступајући по поднетом Захтеву носиоца пројекта "ТЕЛЕКОМ СРБИЈА", Предузеће за телекомуникације А.Д., Таковска 2, Београд, Извршна јединица Ниш – Служба за инвестициону изградњу ул. Вождова 11 Ниш, број III-05-501-487/2017 од 20.07.2017.године, Одељење за привреду, локално-економски развој и друштвене делатности Општинске управе општине Блаце,  доноси:
Р Е Ш Е Њ Е
             I- За пројекат изградње базне станице мобилне телефоније „Горња Драгуша“- PK35, PKU35, носиоца пројекта "ТЕЛЕКОМ СРБИЈА" Предузеће за телекомуникацију А.Д. Београд, Таковска 2, на територији општине Блаце, на катастарској парцели бр. 4947 К.О. Горња Драгуша, на територији општине Блаце, није потребна процена утицаја  на животну средину.
            II- Носилац пројекта је у обавези да у циљу спречавања и смањења негативних ефеката предметног пројекта на животну средину испоштује следеће:
             1. Приликом постављања и рада радио-базне станице поштује и спроводи мере прописане Стручном оценом оптерећења животне средине:
             - мере предвиђене законском регулативом;
             - мере током извођења грађевинских радова;
             - мере у случају редовног рада;
             - мере у случају удеса;
             - мере по престанку рада базне станице.
             2. Током извођења пројекта обезбеди простор за сав отпадни материјал са условима за разврставање и чување до предаје овлашћеном оператеру са одговарајућом дозволом за управљање отпадом, у складу са Законом о управљању отпадом ("Службени гласник РС", бр. 36/09 и 88/ 10) и другим важећим прописима који уређују ову област.
             3. Обави прво испитивање нивоа електромагнетног поља и обезбеди периодична испитивања након пуштања извора у рад на локацији радио-базне станице за мобилну телефонију, у складу са Законом о заштити од нејонизујућег зрачења ("Службени гласник РС", бр. 36/09) и важећим прописима који регулишу ову област. Податке добијене мониторингом доставља Агенцији за заштиту животне средине Београд, Одељењу за привреду, локално-економски развој и друштвене делатности Општинске управе општине Блаце, као и инспекцијској служби Општинске управе општине Блаце, најкасније у року од 30 дана од извршеног мерења. Радио- базна станица се може користити само ако се мерењем докаже да ниво електромагнетног поља не прекорачује  прописане граничне вредности.
             4. Прилагоди рад базне станице у свему према одредбама Правилника о границама излагања нејонизујућим  зрачењима ("Службени гласник РС", бр.  104/09) тако да не буде штетних утицаја по здравље људи и животну средину.
             5. Базна станица мора бити закључана и заштићена од неовлашћеног приступа, кроз обележавање и забрану приступа неовлашћеним лицима, као и да спроводи периодичну проверу комплетне инсталације предметне базне станице и припадајућег антенског система.
             6. Организује службу непрекидног надгледања рада базне станице 24 часа дневно, 365 дана годишње.
             7. У случају промене техничких карактеристика, положаја или начина рада радио-базне станице из тачке 1. овог Решења, у складу са Законом поднесе нови захтев надлежном органу за одлучивање о потреби процене утицаја на животну средину.
О Б Р А З Л О Ж Е Њ Е
             Носилац пројекта "ТЕЛЕКОМ СРБИЈА" Предузеће за телекомуникације А.Д. Београд Таковска 2, Извршна јединица Ниш – Служба за инвестициону изградњу ул. Вождова 11 Ниш, обратило се овом органу захтевом, број III-05-501-487/2017 од 20.08.2017.године, за одлучивање о потреби процене утицаја на животну средину за базну станицу „Горња Драгуша“- PK35, PKU35, на територији општине Блаце, на катастарској парцели бр.4947 К.О. Горња Драгуша. Увидом у достављену документацију уз захтев надлежни орган је утврдио да је иста потпуна у смислу Закона о процени утицаја на животну средину ("Службени гласник РС", бр. 135/04 и 36/09) и да садржи:

            - Попуњен Прилог 1,
            - Кратак опис пројекта за наведену локацију,
            - Уговора о закупу број 200567/1-2017 од 30.05.2017. године, закључен између Драгана Козића из Блаца ул. Вука Караџића бр.1/17, и Предузећа за телекомуникације "ТЕЛЕКОМ СРБИЈА" А.Д. које заступа директор Функције за логистичке и опште послове Небојша Добранић, о закупу простора у трајању од 10 година.
            - Информацију о локацији за изградњу радио-базне станице за мобилну телефонију издате од стране Општинске управе општине Блаце-Одељења за урбанизам, грађевинарство, комунално стамбене и имовинско правне послове бр. III-02-350-749/16 од 07.11.2016. године,

-  Копију листа непокретности бр.617 и копију плана кат.парцеле 4947,


- Уверење Службе за катастар непокретности Блаце о снимљеним и евидентираним подземним инсталацијама на наведеној кат.парцели,
            - Стручну оцену оптерећења животне средине у локалној зони  базне станице мобилне телефоније „Горња Драгуша “- PK35, PKU35, коју је израдило Привредно друштво "LABING" Д.О.О", Булевар Кнеза Александра Карађорђевића 68, Београд, која садржи Пројекат бр.407 и  Извештај о испитивању електромагнетног поља на локацији бр.406 од 15.06. 2017. године,

            - Доказ о уплати  административних такси.
              Поступајући по Закону о процени утицаја на животну средину  ("Службени  гласник РС", бр. 135/04 и 36/09) Одељење за привреду, локално-економски развој и друштвене делатности Општинске управе општине Блаце је објавило обавештење о поднетом захтеву . У законом предвиђеном року није  било достављених примедби и мишљења, као ни интересовања за  увид у документацију.
              Локација за изградњу базне станице „Горња Драгуша“- PK35, PKU35, оператера "ТЕЛЕКОМ СРБИЈА", налази се на делу кат.парцеле бр.4947 К.О. Горња Драгуша, на територији општине Блаце, на надморској висини 361 м. Локација базне станице „Горња Драгуша“- PK35, PKU35,  је руралног типа.
              Пројекат предвиђа изградњу правоугаоне парцеле димензија 9,2 x 9,2 м. за смештај челичног решеткастог стуба висине 36м. и пратеће телекомуникационе опреме. У подножју стуба биће инсталирани кабинети Nokia Flexi за реализацију GSM900 и  UMTS система и Eltek кабинет за напајање и смештај опреме за пренос. Кабинет базне станице ће бити постављен на нови челични носач. На исту платформу се поставља и један електро орман +RO.TR/SP.  
              Носилац пројекта је приложио Стручну оцену оптерећења животне средине у локалној зони  базне станице мобилне телефоније „Горња Драгуша“- PK35, PKU35, оператера "ТЕЛЕКОМ СРБИЈА", која ће се налазити на делу кат.парцеле бр.4947 К.О. Горња Драгуша, на територији општине Блаце, коју је израдило Привредно друштво "LABING" Д.О.О", Булевар Кнеза Александра Карађорђевића 68, Београд, која садржи Пројекат бр.407 и Извештај о испитивању електромагнетног поља бр.406 од 15.06. 2017. године.

 На локацији базне станице „Горња Драгуша“- PK35, PKU35, у зони од 50 м. од планираних предметних антена се не налазе објекти. 


На дан вршења мерења, на локацији није била инсталирана и пуштена у рад предметна базна станица. На локацији нису уочене инсталације других система који врше емисију електромагнетних таласа који би могли бити значајни са становишта заштите животне средине.
             На основу прорачуна ниво електромагнетне емисије  која потиче од базне станице   оператера "ТЕЛЕКОМ СРБИЈА", Предузеће за телекомуникацију А.Д. Београд, Таковска 2, која се налази на делу кат.парцеле бр.4947 К.О. Горња Драгуша, на местима на којима се може наћи човек, а узимајући у обзир постојеће оптерећење животне средине утврђено мерењем, може се закључити да је ниво електромагнетне емисије испод референтних граничних нивоа које прописује Правилник о границама излагања нејонизујућим зрачењима ("Службени  гласник  РС",  бр. 104/09), као референтни документ за вредновање резултата испитивања, у свим зонама у којима је извршен прорачун. 

Прорачунате вредности фактора изложености мање су од 1 у свим зонама у којима је извршен прорачун.
Прорачунате вредности интензитета електричног поља које потиче од предметне базне станице за системе GSM900 и UMTS мање су од 10% референтних граничних вредности за поменуте системе у свим зонама у којима је рађен прорачун.
На основу претходног, базна станица мобилне телефоније „Горња Драгуша“- PK35, PKU35 оператера "ТЕЛЕКОМ СРБИЈА", Предузеће  за телекомуникацију А.Д. Београд, Таковска 2, по Правилнику о изворима  нејонизујућих  зрачења од посебног интереса, врстама извора, начину и периоду њиховог испитивања ("Службени гласник РС", бр. 104/09), не сматра се извором нејонизујућих зрачења од посебног интереса.
Према Уредби о утврђивању Листе пројеката за које је обавезна процена уrицаја на животну средину и Листе пројеката за које се може захтевати процена утицаја на животну средину ("Службени гласник  РС", бр. 114/08), предметни  пројекат се налази под редним бројем 12. Инфраструктурни пројекти, тачка 13) Телекомуникациони објекти мобилне телефоније - базне радио станице. Процена утицаја на животну средину може се захтевати за базне радио станице ефективне израчене снаге више од 250 W. Радио базна станица ,„Горња Драгуша“- PK35, PKU35 оператера "ТЕЛЕКОМ СРБИЈА", Предузеће  за телекомуникацију А.Д. Београд, Таковска 2, према вредностима ефективне израчене снаге спада у ред пројеката за које се може захтевати процена утицаја на животну средину, али на основу резултата стручне оцене оптерећења животне средине у локалној зони предметне базне станице, донета је одлука да није потребна израда Студије о процени уrицаја на животну средину.

Уколико носилац пројекта поступа у складу са условима  утврђеним тачком II диспозитива овог решења и уколико се испоштују све мере за спречавање и смањење штетних утицаја на животну средину прописане Стручном оценом, рад базне станице „Горња Драгуша“- PK35, PKU35 на територији општине Блаце, на делу кат.парцеле бр.4947 К.О. Горња Драгуша, оператера мобилне телефоније "ТЕЛЕКОМ СРБИЈА" Предузеће за телекомуникацију A.Д. Београд, Таковска 2, неће значајније угрозити животну средину, односно ниво електромагнетног зрачења биће у границама нормале.
На основу наведеног решено је као у диспозитиву.
Правна поука: Против овог решења носилац пројекта може изјавити  жалбу другостепеном органу, Министарству заштите животне средине, у року од 15 дана од дана пријема овог решења.
Заинтересована јавност органи и организације могу изјавити жалбу против  овог решења  другостепеном  органу у року од 15 дана од дана његовог објављивања у средствима јавног информисања.
Жалба се подноси преко Одељења за привреду, локално-економски развој и друштвене делатности Општинске управе општине Блаце, таксирана са 440,00 динара републичке административне таксе, на жиро-рачун бр. 840-742221843-57, позив на број 97 29-023, по тарифном броју 6. Закона о републичким административним таксама.
Достављено:
-носиоцу пројекта "ТЕЛЕКОМ СРБИЈА"
 Предузеће за телекомуникацију а.д. Београд, Таковска 2,
 Служба за инвестициону изградњу 18000 Ниш, Вождова 11
- Општинској управи општине Блаце-Одељењу за урбанизам, грађевинарство, комунално стамбене и имовинско правне послове,
-Средствима јавног информисања ради објављивања и то:

 електронски медиј „Блаце инфо прес“,
-заинтересованим органима и организацијама,
-инспектору за заштиту животне средине и
-архиви.
                 Предмет обрадио:                                                                    НАЧЕЛНИК 

          Сарадник на пословима                                                     ОПШТИНСКЕ УПРАВЕ
         заштите животне средине                                                       Зоран Милутиновић
                 Вељко Јовановић                                                          

                                                                                                    _________________________
        _______________________

